Agri-Expo Livestock kroon sy blinkste sterre - AgriOrbit
Home Agri News Agri-Expo Livestock kroon sy blinkste sterre
Die sesde jaarlikse Agri-Expo Livestock en Groot Plaasproe, wat vanjaar van 10 tot 13 Oktober by Sandringham duskant Stellenbosch plaasgevind het, was weereens ’n groot sukses. Die geleentheid het bykans 15 000 besoekers gelok. Altesaam 30 verskillende kampioenskappe, kompetisies en ander aktiwiteite het op die program gepryk. Besoekers kon hulle verkyk aan topdiere uit topkuddes.
Die Agri-Expo Livestock 2019 BKB Rooivleiskoningin, Windmeul Red Anny 1403-et. Van links na regs is Desmond Veldhoen, Debbie en Theuns Bruwer van Windmeul Angus, Niel Jordaan, BKB se bestuurder van lewendehawe en afslaersdienste in die westelike distrik, en Fraenkie Doman, hanteerder.
Volgens die uitvoerende hoof van Agri-Expo, Johan Ehlers, is dit verblydend dat daar te midde van die voortslepende droogte en onseker ekonomiese toestande, steeds soveel belangstelling was. Hoogtepunte op vanjaar se program was die vleisbeesinterraskampioenskap, haasskou, suiwelinterraskampioenskap, melkbokskou en skoleprogram. Laasgenoemde het uitstekende aftrek gekry. Meer as 3 000 deelnemende skoolkinders kon hulle verluister aan praatjies oor beroepsgeleenthede in die landboubedryf.
Die Agri-Expo Livestock 2019 FNB Suiwelkoningin, Puttergill Deann Gardena 034. Van links na regs is Brett en Demi Puttergill van CS Puttergill & Sons, Breyton Milford, operasionele bestuurder by Agri-Expo, en Arno Cloete, streeksbestuurder van FNB Landbou in die Wes- en Oos-Kaap.
Ander belangrike geleenthede wat ook deel van die program uitgemaak het, was die Melkprodusente-organisasie se nasionale galadinee en die Landbounavorsingsraad se nasionale meestersuiwelboer-toekenningsgeleentheid.
Ruann Kruger en Suretha Francis het SA Stamboek se naam hoog gehou by dié organisasie se stalletjie in die veetent.
Leading Edge se uitstalling is deur Sama Nesenberend en Werner van der Merwe beman.
Patrick Armitage het Kraal se stalletjie beman. Hy het raad gegee oor dié tegnologie se vermoë om lewendehawe te monitor en presisieboerdery te bevorder.
Hendré Muller het die dieregesondheidsmaatskappy, Norbrook, se stalletjie in die veetent beman.
Plaas Media was ook by die ekspo teenwoordig as mediaborg en uitstaller. Lynette Louw, Albert Loubser, Deidré Louw en Hugo Lochner het Agri-Expo Livestock namens Plaas Media bygewoon.
’n Paar van die voorslag-personeel van die Landbounavorsingsraad (LNR) Diereproduksie-instituut. Van links is dr Jakkie du Toit, Una-Lou Jordaan en Tinus Viljoen.
Biorem & Kosmos se stalletjie is beman deur Magda Viljoen (links) en Jannie van Niekerk (regs). In die middel is Lise Roberts, aanbieder van Plaas Media se radioprogram, RSG Landbou.
Jaco du Plessis en Pieter Louw in die AFGRI Veevoere-stalletjie.
Wessie van der Westhuizen (links) kuier hier by Gawie van Heerden van Konsortium-Merino in hulle stalletjie.
Aanstaande jaar se ekspo sal van 1 tot 4 Oktober by Sandringham plaasvind. Vir meer inligting, besoek www.livestock.org.za of www.diegrootplaasproe.co.za. – Lynette Louw, Plaas Media
Albert van Rhyn van MSD Animal Health het die Allflex-stalletjie behartig. Hy het aan besoekers verduidelik hoe hierdie stelsel naspeurbaarheid in hulle kuddes kan vergemaklik.
Corné Botha en Samuel Wolhuter by die PIC-uitstalling.
Hier is JC Bothma en Marijke du Toit van Unistel in hulle stalletjie. Unistel was ook die borg van die sit-area langs die vee-arena.
’n Interessante vleisbeesinligtingsdag is tydens die ekspo aangebied. Kleinjan Gasekoma (links) en sy mentor, Cois Harman (regs), was beide sprekers.
Previous articleSA Angus eer presteerders en kondig nuwe raad aan
Next articleALFA wys SA se beste vleisbeeste aan